Diari Oficial de la Generalitat Valenciana


Sumari del DOGV 4985, del 14-04-2005 (2005/3817)

ORDRE de 7 d'abril de 2005, de la Conselleria d'Agricultura, Pesca i Alimentació, per la qual es destinen fons de la Generalitat Valenciana per a l'ampliació de les ajudes comunitàries a la reestructuració de la vinya en la campanya 2004-2005.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4985

Data del DOGV
:   14-04-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/3817


Data del document
:   07-04-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * vinya
    * suport econòmic
    * explotació agrària
    * reconversió productiva

ORDRE de 7 d'abril de 2005, de la Conselleria d'Agricultura, Pesca i Alimentació, per la qual es destinen fons de la Generalitat Valenciana per a l'ampliació de les ajudes comunitàries a la reestructuració de la vinya en la campanya 2004-2005. [2005/X3817]
  
L'Ordre de 20 de setembre de 2000, de la Conselleria d'Agricultura, Pesca i Alimentació, va adaptar les normes per a l'aplicació, a la Comunitat Valenciana, del règim d'ajudes per a la reestructuració i reconversió de vinyes establides pel Reglament (CE) número 1.493/1999, del Consell, de 17 de maig de 1999, pel qual s'estableix l'organització comuna del mercat vitivinícola, desenvolupat referit al potencial de producció pel Reglament (CE) número 1.227/2000, de la Comissió, de 31 de maig de 2000 i, pel Reial Decret 1.472/2000 de 4 d'agost.
  
El sector vitivinícola té una importància decisiva a determinades comarques de la Comunitat Valenciana i, per això, requereix del suport de l'administració per al seu desenvolupament econòmic i social. El sector ha emprés un procés de reestructuració, plasmat en la millora de la qualitat dels vins i en el guany de quotes de mercat, tant a l'interior com a l'exterior, però necessita una empenta per a estendre les millores de gestió de les vinyes i de la qualitat del raïm a la resta dels viticultors que s'han incorporat als plans de millora, a fi d'aconseguir un major benestar de les seues famílies i del seu entorn. Esta és la finalitat del primerament esmentat reglament comunitari i de l'Ordre de 20 de setembre de 2000, d'esta Conselleria d'Agricultura, Pesca i Alimentació, que el desenvolupa per a la seua aplicació a la Comunitat Valenciana.
  
Les assignacions de fons de la Unió Europea destinades per al finançament de la reestructuració i reconversió de les vinyes de la Comunitat Valenciana en la campanya 2004/2005 són insuficients per a atendre la demanda del sector. A fi de poder atendre millor l'esmentada demanda i, a l'empara de l'article 14.4 del Reglament (CE) 1493/1999, el Govern Valencià ha decidit destinar fons propis de la Generalitat Valenciana per a cofinançar les corresponents ajudes.
  
En virtut d'això, de conformitat amb les disposicions esmentades i en particular amb el Text Refós de la Llei d'Hisenda Pública de la Generalitat Valenciana, a proposta del director general de Producció i Comercialització Agrària,
  
ORDENE
  
Article primer
  
Les ajudes per a la reestructuració i la reconversió de la vinya de vinificació establides pel Reglament (CE) número 1493/1999, del Consell, de 17 de maig de 1999 i, aplicades a la Comunitat Valenciana d'acord amb l'Ordre de 20 de setembre de 2000, de la Conselleria d'Agricultura, Pesca i Alimentació, es concediran en la campanya 2004-2005, amb una dotació addicional de fons propis de la Generalitat Valenciana de 5.200.000 euros, que complementarà, d'acord amb l'article 14.4 de l'esmentat reglament comunitari, l'import disponible de 7.414.212 euros de l'assignació financera de la Unió Europea.
  
El pagament de les ajudes es realitzarà per l'organisme pagador a càrrec de la línia T4731000 del programa 714.50 del Pressupost de la Generalitat Valenciana de 2005, pels imports indicats.
  
DISPOSICIÓ ADDICIONAL
  
Es delega l'exercici de les competències de concessió i pagament de les ajudes, pel que fa als imports corresponents als fons propis de la Generalitat Valenciana, als mateixos òrgans de l'organisme pagador competents per a les resolucions de concessió i pagament de l'ajuda comunitària.
  
DISPOSICIONS FINALS
  
Primera
  
Es faculta el director general de Producció i Comercialització Agrària perquè dicte les disposicions necessàries per a l'aplicació d'esta ordre.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 7 d'abril de 2005
  
El conseller d'Agricultura, Pesca i Alimentació,